钦定古今图书集成/理学汇编/字学典/第096卷 > 郗鉴
## 钦定古今图书集成/理学汇编/字学典/第096卷 > 郗鉴

按《晋书》本传：“郗鉴，字道徽，高平金乡人。博览经籍，以
儒雅著名。明帝以其有器望，动静辄问之，乃诏鉴特
草上表疏，以从简易。后封南昌县公，进位太尉，谥文
成。”

按《书断》：“郗太尉草书卓绝，古而且劲。”

按《宣和书谱》，郗鉴作“草”字，下笔刚决，略无留滞，厚实
深沈，丰茂宏丽，而不乏风神。盖瘦则风神生，而鉴书
厚实丰茂，宜堕于朴野，而笔力乃尔激峻，此所以宜
知名于时也。今御府所藏草书一：《兰陵帖》。